《同马参戎游鸣沙山月牙泉歌》
清代·苏履吉

敦煌城南山鸣沙，中有大泉古渥洼。后人好古浑不识，但从形似名月牙。

或为语言偶相类，听随世俗讹传讹。我稽志乘分两处，古碑何地重摩挲？

参戎马公偏好道，茸修古庙山之阿。约日驱车同访胜，一泓清漪月钩斜。

堆沙四面风卷起，人来坐坠寂无哗。忽闻沙里殷殷响，声似渔阳鼓掺过。

人道神灵不可测，英物未许人搜罗。汉武当年产天马，万晨沙场战马多。

何如今日成陈迹，沙不扬尘水不波。渥洼渥洼是与否，我还作我鸣沙山下月牙歌。

作者简介：苏履吉，乳名发祥，字其旋，号九斋，生于清乾隆四十四年农历七月十三日（1779年8月25日），福建德化人。有《友竹山房诗草》七卷，补遗一卷，《友竹山房诗草续钞》七卷。